Av Andre Damon og Niles Niemuth / WSWS

I løpet av de tre månedene siden intetnettmonopolet Google kunngjorde planer om å hindre brukerne fra å få tilgang til «falske nyheter», har de globale trafikkmålingene hos et bredt spekter av venstreorienterte, progressive, antikrigs og organisasjoner som kjemper for demokratiske rettigheter, falt betydelig.

Den 25. april 2017 kunngjorde Google at selskapet hadde gjennomført endringer i søketjenesten for å gjøre det vanskeligere for brukerne å få tilgang til hva den kalte informasjon av «lav kvalitet», som «konspirasjonsteorier» og «falske nyheter».

Selskapet sa i et blogg-innlegg at den sentrale hensikten med endringen i søkealgoritmen var å gi søkegiganten større kontroll i å identifisere innhold som Google anså var i strid med sine egne retningslinjer. Det erklærte at det hadde «forbedret evalueringsmetodene og gjort algoritmiske oppdateringer» for å «fremheve et mer autoritativt innhold.»

Google fortsatte: «I forrige måned oppdaterte vi retningslinjene våre for søkekvalitet, for å gi mer detaljerte eksempler på nettsider med lav kvalitet, som de som rangerer kan merke som sådanne.» Disse moderatorene blir bedt om å merke «forstyrrende brukeropplevelser», inkludert sider som presenterer «konspirasjonsteorier», med mindre «letingen tydelig tyder på at brukeren leter etter et alternativt synspunkt.»

Google forklarer ikke nøyaktig hva de legger i begrepet «konspirasjonsteori». Ved å bruke den brede og uklare kategorien falske nyheter, er målet med endringen i Googles søkesystem å begrense tilgangen til alternative nettsteder, der dekningen og fortolkningen av hendelser strider med slike establishment-medier som New York Times og Washington Post.

Ved å merke innhold på en slik måte at den ikke vises på de første en eller to sidene av et søkeresultat, kan Google i realiteten blokkere brukernes tilgang til det. Gitt det faktum at store mengder nettrafikk påvirkes av søkeresultatene, er Google i stand til effektivt å skjule eller begrave innhold som selskapet ikke liker ved manipulering av hvor langt opp i søkeresultatet man finner ting.

Bare forrige måned, ga EU-kommisjonen selskapet 2,7 milliarder dollar i bot for å ha manipulert søkeresultatene for å på uetisk vis ha ledet brukere til sin egen sammenlignings-tjeneste, Google Shopping. Nå ser det ut til at Google bruker disse kriminelle metodene for å blokkere brukere fra å få tilgang til politiske synspunkter som selskapet ikke liker.

The World Socialist Web Site er et av målene for Googles nye «evalueringsmetoder.» Mens det i april 2017 var 422.460 besøk på WSWS fra Google-søk, har tallet falt til anslagsvis 120.000 denne måneden, et fall på mer enn 70 prosent.

Selv når de bruker søkeord som «sosialistisk» og «sosialisme», har leserne informert oss om at de finner det stadig vanskeligere å finne The World Socialist Web Site i Google-søk.

Ifølge Googles måleverktøy, falt antall søk som resulterte i at brukere ser innhold fra The World Socialist Web Site (det vil si en WSWS-artikkel som blir vist i et Google-søk) fra 467.890 per dag til 138.275 de siste tre månedene. Den gjennomsnittlige plasseringen av artikler i søk, falt fra posisjon 15,9 til 37,2 i samme periode.

David North, leder av WSWS sin internasjonale redaksjonskomité, uttalte at Google gjennomfører en politisk sensur.

«The World Socialist Web Site har eksistert i nesten 20 år,» sa han, «og den har utviklet en stor internasjonalt leserskare. I løpet av våren, har antall individuelle besøk på WSWS hver måned oversteget 900.000.» «Mens en betydelig prosentandel av leserne våre går direkte til WSWS, får mange nettbrukere tilgang til nettstedet via søkemotorer, hvorav Google er mest brukt. Det finnes ingen uskyldig forklaring på dette ekstraordinært kraftige fallet i antall leserne, nesten over natten, som kommer hit fra fra Google-søk.» «Googles påstand om at de beskytter leserne fra ‘falske nyheter’ er en politisk motivert løgn. Google, et enormt monopol med svært nære forbindelser til stats- og etterretningsorganene, blokkerer tilgangen til WSWS og andre venstre- og progressive nettsteder gjennom et system der de jukser med søk.»

I de tre månedene siden Google gjennomførte endringene i søkemotoren, har færre personer gått til venstreorienterte- og antikrigs-nyheter. Basert på informasjon som er tilgjengelig på Alexa analytics, er andre nettsteder som har opplevd sterke fall i rangering blant annet WikiLeaks, Alternet, Counterpunch, Global Research, Consortium News og Truthout. Selv fremtredende grupper som kjemper for demokratiske rettigheter, som American Civil Liberties Union og Amnesty International, ser ut til å ha blitt rammet.

I følge Google Trends ble begrepet «falske nyheter» omtrent fire ganger mer populært i begynnelsen av november, omtrent under det amerikanske valget, da demokrater, establishment-medier og etterretningstjenester ga «falsk informasjon» skylden for Donald Trumps valgseier over Hillary Clinton.

Den 14. november proklamerte New York Times at Google og Facebook «sto overfor kritikk om hvordan falske nyheter på deres nettsteder kan ha påvirket valgresultatet i presidentvalget», og de ville gjennomføre tiltak for å bekjempe «falske nyheter».

Ti dager senere, publiserte Washington Post en artikkel, «Russisk propaganda-innsats bidro til å spre ‘falske nyheter’ under valget, sier eksperter,» som siterte en anonym gruppe kjent som PropOrNot. Den hadde utarbeidet en liste over nettsteder med «falske nyheter» som spredde «russisk propaganda.”

Listen inkluderte flere nettsteder kategorisert av gruppen som «venstreorienterte.» Av særlig betydning, målrettet den globalresearch.ca, som ofte gjenpubliserer artikler fra The World Socialist Web Site.

Etter utbredt kritikk av det som ikke var noe annet enn en svarteliste over antikrigs- og anti-establishment nettsteder, ble Washington Post tvunget til å publisere en tilbaketrekning, og erklærte at «WP, som ikke navnga noen av nettstedene, ikke selv går god for gyldigheten av PropOrNot sine funn.»

Den 7. april rapporterte Bloomberg News at Google jobbet direkte med Washington Post og New York Times for å «faktasjekke» artikler og eliminere «falske nyheter». Dette ble etterfulgt av Googles nye søkemetodikk.

Tre måneder senere, av de 17 nettstedene erklært å være ‘falske nyheter’ av Washington Posts diskrediterte svarteliste, hadde 14 et fall i sin globale rangering. Den gjennomsnittlige nedgangen i den globale rekkevidden hos alle disse nettstedene er 25 prosent, og noen nettsteder så sin globale rekkevidde falle med så mye som 60 prosent.

«Google sine handlinger utgjør politisk sensur og er et åpent angrep på ytringsfriheten,» sa North. «I en tid da offentlig mistro mot establishment-medier er utbredt, utnytter denne bedrifts-giganten sin monopolstilling til å begrense offentlig tilgang til et bredt spekter av nyheter og kritisk analyse.»